Compendex

Compendex เป็นฐานข้อมูลของ Elsevier Engineering Information ให้บริการบนอินเตอร์เฟส Engineering Village ให้ข้อมูลบรรณานุกรมที่มีเนื้อหาครอบคลุมงานวิจัยด้านวิศวกรรมและวิทยาศาสตร์ประยุกต์ เช่น เทคโนโลยีนิวเคลียร์ วิศวกรรมชีวภาพ การขนส่ง วิศวกรรมเคมีและวิศวกรรมการผลิต เทคโนโลยีแสง วิศวกรรมเกษตรและเทคโนโลยีอาหาร คอมพิวเตอร์และการประมวลผลข้อมูล ฟิสิกส์ประยุกต์ อิเล็กทรอนิกส์และการสื่อสาร วิศวกรรมควบคุม วิศวกรรมโยธา วิศวกรรมเครื่องกล วิศวกรรมวัสดุ วิศวกรรมปิโตรเลียม วิศวกรรมการบิน วิศวกรรมยานยนต์ เป็นต้น มีข้อมูลบรรณานุกรมและสาระสังเขปหลายล้านรายการ จากวารสารทางด้านวิศวกรรม และเอกสารการประชุมวิชาการหลายพันรายการ มีข้อมูลย้อนหลังตั้งแต่ปี 1970 – ปัจจุบัน 

การใช้งาน
เข้าไปที่ http://www.car.chula.ac.th/curef-db/slist.html#science และคลิกที่ Compendex จะปรากฏหน้าจอดังภาพ 

การค้นหาข้อมูล
1. Quick Search 

  1.1 พิมพ์คำหรือวลีลงในช่องรับคำค้น
  1.2 คลิกเพื่อเลือกคำหรือวลีเพื่อใส่ลงในช่องรับคำค้น เช่น ชื่อผู้เขียน องค์กร คำหรือวลี แหล่งที่มา และสำนักพิมพ์
  1.3 เลือก field หรือขอบเขตของคำหรือวลี
  1.4 เลือกคำเชื่อม (AND, OR, NOT)
  1.5 จำกัดขอบเขตของการค้นหา โดยเลือกชนิดของสิ่งพิมพ์ ชนิดของเอกสาร ภาษา ปีที่ตีพิมพ์
  1.6 เลือกการแสดงลำดับผลลัพธ์ของการค้นหา
  1.7 คลิก Search
2. Expert Search 

พิมพ์คำหรือวลีลงในช่องรับคำค้น ตามด้วยคำเชื่อม wn (มาจากคำว่า with in) และตามด้วยโค้ดซึ่งเป็นตัวย่อของเขตข้อมูล เช่น ต้องการให้ผลลัพธ์ มีคำว่า computing ในสาระสังเขป และมีคำว่า computation ในชื่อเรื่อง ดังนั้นต้องพิมพ์ computing wn AB AND computation wn TI ลงในช่องรับคำค้น แล้วคลิก Search
3. Thesaurus Search 

  3.1 พิมพ์คำหรือวลีลงในช่อง SEARCH FOR แล้วคลิก Submit
  3.2 เลือกคำหรือวลีที่ต้องการ ซึ่งคำหรือวลีที่เลือกจะปรากฏในช่อง SEARCH BOX
  3.3 จำกัดขอบเขตของการค้นหา โดยเลือกชนิดของสิ่งพิมพ์ ชนิดของเอกสาร ภาษา ปีที่ตีพิมพ์
  3.4 เลือกคำเชื่อม (AND, OR)
  3.5 คลิก Search 

ผลลัพธ์ของการค้นหาและการจัดการผลลัพธ์
ผลลัพธ์จากคำค้น computing ด้วยทางเลือก Quick Search เป็นดังภาพ 

1. เลือกการจัดลำดับการแสดงผลลัพธ์ได้ โดยเลือกจากหัวข้อ Sort by ว่าต้องการจัดลำดับตามความสัมพันธ์ (Relevance), วันที่ (Date), ชื่อผู้เขียน (Author), แหล่งที่มา (Source), หรือ สำนักพิมพ์ (Publisher)
2. จำกัดขอบเขตของผลลัพธ์ให้แคบลงได้ โดยพิมพ์คำหรือวลีเพื่อค้นหาต่อจากผลลัพธ์เดิม และคลิกเลือกรายการจากหัวข้อต่าง ๆ คือ ชื่อผู้เขียน องค์กรหรือมหาวิทยาลัยของผู้เขียน คำศัพท์ การจำแนกหมวดหมู่ ประเทศ ชนิดของเอกสาร ภาษา ปี แหล่งที่มา สำนักพิมพ์ แล้วคลิก Limit to
3. เรียกดูสาระสังเขปของเอกสารที่สนใจได้โดยคลิก Abstract หน้าจอจะแสดงดังภาพ 

  >> คลิก Full text เมื่อต้องการเรียกดูเอกสารฉบับเต็ม เมื่อคลิกแล้ว ระบบจะลิงค์ไปยังแหล่งที่มีเอกสารฉบับเต็มอยู่
  >> คลิก Download เมื่อต้องการส่งข้อมูลบรรณานุกรมไปยัง EndNote เลือกรายละเอียดที่ต้องการส่ง และเลือก RIS, EndNote, ProCite, Reference Manager จากนั้นคลิก Download 

การออกจากระบบ
เมื่อเลิกใช้งาน ให้คลิก End Session ที่อยู่ด้านขวาบน เพื่อออกจากการใช้งาน 